Strummula

Li Strummula sunnu na band sìcula di world music di Catania.

 Biografìa 

La band siciliana svorgi na vera e propia azzioni di cantastori, di riscuperta d'antichi e mpurtanti tradizzioni. La pristazzioni tècnica dî musicisti è nutèvuli: sunnu capaci d'acciari miludìi veru boni.

 L'amuri di la propia terra 

Nta li sò album c’è un granni amuri pi la propia terra, pi li ràdichi, e cùntanu li sò stori di puvurtati e disgrazzia, ma cu un senzu di dignitati, d'umanitati ca renni lu sò travagghiu assai piacèvuli e apprizzàbbili puru pi chiddu ca nun cumprenni bunìssimu la lingua siciliana.

Ntô ricordu di l'antichi disgrazzi ca purtàvanu la genti di dda terra e di tuttu lu sud a circari furtuna a n'àutra banna.

 Prumuzzioni dâ cultura miditirrània 

Li Strummula prumòvinu e diffùnninu li sònira e li ritmi dâ terra di Sicilia e dû Miditirràniu 'n ginirali. Li sò canzuni si bàsanu supra canti biddìssimi 'n lingua siciliana, e mùsichi suppurtati dâ ricerca ètnica. Li Strummula divùrginu la cultura pupulari sìcula e chiddi di tutti li pòpuli miditirrànii tra li cchiù nichi ca, a li voti, nun l'arricanùscinu comu elementu funnamintali dâ cultura cuntimpurània. 

 Brani ntirissanti 

"Cangiari nenti"
"Venunu de luntanu"
"Semu siciliani"

 Cumpunenti dû gruppu 

Mimmo Aiola (chitarra e vuci) 
Franco Giuffrida (chitarra e vuci 
Giovanna Manola (vuci)
Giuseppe Scalia (battarìa) 
Dino Fiorenza (bassu)
Angelo Strano (pircussioni) 
Angelo Cipria (viulinu)

 Liami nterni 

Cantanti e gruppi musicali siciliani

 Liami sterni 

Situ ufficiali
La sò pàggina supra Myspace.com

Catigurìa:Gruppi musicali folk
Catigurìa:Gruppi musicali siciliani